४ मंसिरका लागि तय गरिएको संविधानसभाको चुनाव हुनेमा अनिश्चितता पैदा भइरहेको बेला भएको भारतीय उच्च भ्रमणलाई महत्वका साथ हेरिएको छ । नेकपा–माओवादीको असन्तुष्टि, दलहरुबीचमै चुनाव बारे ढुक्क भइनसकेको अवस्थामा नेपाल भ्रमणमा आएका खुर्सिदले प्रमुख दलहरुलाई राजनीतिक दवाव दिएका छन् । गैर दलीय वर्तमान सरकार लामो समय रहँदा राजनीतिक अस्थिरता झन् गहिरिने भन्दै भारत समयमा चुनाव चाहन्छ । खुर्सिद भ्रमणले नेपालको राजनीतिलाई स्थिर बनाउन र समयमा चुनाव गराउन सहयोग पुग्ने विश्लेषकरुको दावी छ ।